**Ministru kabineta noteikumu projekta** **„Grozījumi Ministru kabineta 2010.gada 30.marta noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu, Eiro ieviešanas kārtības likuma 30.panta pirmo daļu un Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā” 1.1.2.apakšpunktu.  |
| 2. Pašreizējā situācija un problēmas | Grozījumi 2010.gada 30.marta noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu” (turpmāk – MK noteikumi Nr.328) ir **nepieciešami, lai nodrošinātu efektīvu un pilnīgu finansējuma apguvi 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otrās kārtas (turpmāk – 1.3.1.1.1.aktivitātes) ietvaros.** ***Finansējuma pārdales*** Izpildot š.g. 12.septembra Koalīcijas partneru darba grupas par Eiropas Savienības struktūrfondu un Kohēzijas fonda jautājumiem lēmumu, **1.3.1.1.1.aktivitātes virssaistību finansējums ir jāsamazina par 2 018 050 latiem, novirzot to darbības programmas „Inovācijas un uzņēmējdarbība” papildinājuma 2.1.2.4.aktivitātei „Augstas pievienotās vērtības investīcijas”.** Ņemot vērā finansējuma samazinājumu, proporcionāli tiek samazināti sasniedzamie rādītāji (par virssaistību finansējumu apmācībās iesaistāmo nodarbināto personu skaits). 1.3.1.1.1.aktivitātes 2.kārtā tiek īstenoti 16 projekti par kopējo Eiropas Sociālā fonda (turpmāk – ESF) finansējumu 17 657 415.38 lati. Šobrīd aktivitātē pieejamais ESF un valsts budžeta finansējums ir 19 519 060 lati. Latvijas Investīciju un attīstības aģentūra ir apzinājusi potenciālo pieprasījumu no projektu īstenotājiem par iespējamu papildu finansējuma pieprasīšanu saskaņā ar MK noteikumos Nr.328 noteiktajām prasībām, un ir paredzams, ka ar aktivitātē pieejamo brīvo ESF finansējumu un samazināto virssaistību finansējumu būs iespējams nodrošināt nodarbināto personu apmācību veikšanu līdz 2015.gada 2.ceturksnim (ieskaitot), vienlaikus ņemot vērā, ka noslēguma pārskatu un maksājuma pieprasījumu iesniedz sadarbības iestādē 15 darbdienu laikā pēc projekta īstenošanas pabeigšanas, bet ne vēlāk kā 2015.gada 1.jūlijā**.** Eiropas Komisijas Nodarbinātības, sociālo lietu un iekļautības ģenerāldirektorāts (turpmāk – DG EMPL) veica auditu par Eiropas Sociālā fonda līdzfinansētās finanšu vadības instrumentu aktivitātes īstenošanu Latvijā un audita rezultātā **tika aprēķināta finanšu korekcija 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” ietvaros** (turpmāk – 1.3.1.2.aktivitāte). Ministru kabineta 2013.gada 5.marta sēdē (protokols Nr.13, 38§) tika pieņemts lēmums piekrist DG EMPL noteiktajam finanšu korekcijas apmēram (http://www.mk.gov.lv/lv/mk/tap/?pid=40278062&mode=mk&date=2013-03-05).Saskaņā ar Ministru kabineta 2013.gada 5.marta protokollēmuma 38.§ 9.punktu un Ministru kabineta 2013.gada 28.maija protokollēmuma 47.§ 9.punktu, Ekonomikas ministrija (turpmāk – EM) 2013.gada 27.jūnijā iesniedza Valsts Kancelejā Ministru kabineta noteikumu Nr.293 „Noteikumi par darbības programmas „Cilvēkresursi un nodarbinātība” papildinājuma 1.3.1.2.aktivitāti „Atbalsts pašnodarbinātības un uzņēmējdarbības uzsākšanai”” (turpmāk – MK noteikumi Nr.293) grozījumu projektu un 2013.gada 2.jūlija Ministru kabineta sēdē šie grozījumi tika apstiprināti. Atbilstoši veiktajiem aprēķiniem tika paredzēta finanšu korekcija aktivitātei, par 5 273 182 EUR (3 706 013 LVL) samazinot ESF finansējuma daļu, par 930 562 EUR (654 002 LVL) samazinot nacionālā publiskā finansējuma daļu un par 1 708 689 EUR (1 200 873 LVL) samazinot privātā finansējuma daļu un novirzot to 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai - atbalsts partnerībās organizētām apmācībām” projektu iesniegumu atlases otrās kārtas īstenošanai. 2013.gada 13.augustā Ministru kabinetā tika apstiprināti grozījumi MK noteikumos Nr.328 par atbilstošu finansējuma palielinājumu. Saskaņā ar DG EMPL sākotnēji pausto viedokli par korekcijas apjomu 1.3.1.2. aktivitātei, finanšu korekcija par grantu saimnieciskās darbības nodrošināšanai un apmācībām tika rēķināta pilnā apmērā, arī par vēl neizmaksātajām summām gala saņēmējiem. Vadošā iestāde iebilda pret šo DG EMPL viedokli, taču, lai pēc iespējas ātrāk varētu atsākt 1.3.1.2.aktivitātes pilnvērtīgu ieviešanu, izsniedzot aizdevumus ar procentu likmes subsīdiju, EM virzīja MK noteikumu Nr.293 projektu apstiprināšanai Ministru Kabineta sēdē, ņemot vērā pilno korekcijas apmēru. 04.07.2013. vadošā iestāde nosūtīja DG EMPL gala aprēķinus finanšu korekcijai, un DG EMPL 02.08.2013. sniedza viedokli, ka piekrīt vadošās iestādes finanšu korekcijas apmēram, ka tiek koriģēti ESF un valsts budžeta līdzekļi par to summu, kas ir izmaksāta gala saņēmējiem. Ņemot vērā augstāk minēto, 1.3.1.2.aktivitātes īstenošanai pieejamo finansējumu nepieciešams palielināt par 546 286 latiem ESF finansējuma un 96 403 latiem valsts budžeta finansējuma. Lai to izdarītu, Ekonomikas ministrija ierosina 96 403 latus valsts budžeta finansējuma pārdalīt atpakaļ no 1.3.1.1.1.aktivitātes (2.kārtas) uz 1.3.1.2.aktivitāti, un attiecīgi šo summu 1.3.1.1.1.aktivitātē (2.kārtā) aizstāt ar Eiropas Sociālā fonda finansējumu, pārdalot to no 1.3.1.1.1.aktivitātes 1.kārtā izveidojušā finansējuma ietaupījuma, kurā projektu īstenošana un maksājumu veikšana ir pabeigta. **Tādējādi finansējuma saņēmējiem pieejamais publiskā finansējuma apjoms 1.3.1.1.1.aktivitātē (2.kārtā) netiek mainīts.** *Euro ieviešana* Ņemot vērā, ka ar 2014.gada 1.janvāri Latvijā plānots ieviest *euro*, **ir nepieciešams veikt grozījumus MK noteikumos Nr.328, aizstājot tajā latus ar *euro***. Noteikumu projekts paredz izteikt summas *euro* un noteikt, ka līdz 2013.gada 31.decembrim norēķinus veic latos un šo noteikumu ietvaros noteiktās summas *euro*pārrēķina latos, ievērojot Padomes 1997.gada 17.jūnija regulas (EK) Nr.1103/97 par dažiem noteikumiem attiecībā uz *euro* ieviešanu noteikto maiņas kursu un ievērojot *Euro* ieviešanas kārtības likuma 6.pantā noteiktos noapaļošanas principus. Grozītās tiesību normas *euro* nav personām nelabvēlīgākas par sākotnējo tiesību normu latos un nerada vērā ņemamu negatīvu ietekmi uz valsts budžetu. Noteikumu projektā iekļautās summas *euro* ir pārrēķinātas, piemērojot *Euro* ieviešanas kārtības likuma 6.pantā un 32.pantā noteiktos noapaļošanas principus. Noteikumu projekta 8. un 39.punktā finansējuma summas izteiktas veselos skaitļos, papildus ņemot vērā darbības programmas „Cilvēkresursi un nodarbinātība” papildinājumā noteiktās summas. Lai gan aktivitātē nav plānota jaunu projektu iesniegumu pieņemšana un atkārtota vērtēšana, tehniski grozījumi tiek veikti arī MK noteikumu Nr.328 2.pielikumā (projekta iesnieguma veidlapa) un 6.pielikumā (projektu iesniegumu vērtēšanas kritēriji), aizstājot naudas vienību „lats” ar „*euro*”, lai nodrošinātu, ka, veicot grozījumus projektu iesniegumos un izmaiņas projekta budžeta tāmē, sākot no 2014.gada 1.janvāra šie grozījumi būtu *euro,* un sadarbības iestādei un finansējuma saņēmējam būtu skaidri un nepārprotami projektu īstenošanas nosacījumi. Tāpat šādi grozījumi nodrošinās vienkāršotāku projektu uzraudzības procesu, jo būs skaidri saprotami gadījumi, kuros grozījumi projektu iesniegumos tiek ierosināti un apstiprināti latos un kuros – *euro*. Lai arī nākotnē nebūs nepieciešams pēc projektu iesniedzēju atbilstības kritērijiem pārvērtēt finansējuma saņēmēju atbilstību finansējuma saņemšanas nosacījumiem, tai skaitā par prasību, ka projekta iesniedzēja biedru apgrozījums ir vismaz 100 milj. latu, MK noteikumos nepieciešami tehniski precizējumi, lai nodrošinātu vienotu pieeju pārejai no latiem uz eiro – ņemot vērā, ka no 2014.gada 1.janvāra visos normatīvajos aktos jālieto *euro*, būtu neloģiski un tālākā nākotnē – arī neizprotami, ka MK noteikumos Nr.328 visas summas un nosacījumi ir norādīti *euro*, bet viens atsevišķs nosacījums par projektu iesniedzēju biedru apgrozījumu – latos.  |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Noteikumu projekts paredz veikt grozījumus MK noteikumos Nr.328, izdarot šādas izmaiņas:1. samazināt valsts budžeta (virssaistību) finansējumu un par šo summu sasniedzamos rezultatīvos rādītājus;
2. samazināt valsts budžeta finansējumu un par līdzvērtīgu finansējuma apjomu palielināt Eiropas Sociālā fonda finansējuma apjomu;
3. nodrošināt noteikumos lietotās valūtas pāreju uz *euro*.

Noteikumu projekts paredz izteikt summas *euro* un noteikt, ka līdz 2013.gada 31.decembrim norēķinus veic latos un šo noteikumu ietvaros noteiktās summas *euro* pārrēķina latos, ievērojot Padomes 1997.gada 17.jūnija Regulas (EK) Nr. 1103/97 par dažiem noteikumiem attiecībā uz *euro* ieviešanu noteikto maiņas kursu, Padomes 2013.gada 9.jūlija Regulu (ES) Nr. 870/2013, ar ko groza Regulu (EK) Nr. 2866/98 attiecībā uz *euro* maiņas kursu Latvijai, kā arī ievērojot *Euro* ieviešanas kārtības likuma 6.pantā noteiktos noapaļošanas principus. Grozītās tiesību normas *euro* nav personām nelabvēlīgākas par sākotnējo tiesību normu latos un nerada vērā ņemamu negatīvu ietekmi uz valsts budžetu.  |
| 5. Projekta izstrādē iesaistītās institūcijas | LIAA |
| 6. Iemesli, kādēļ netika nodrošināta sabiedrības līdzdalība | Nav.  |
|  7. Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | 1.3.1.1.1.aktivitātes otrās kārtas mērķa grupa ir saimnieciskās darbības veicēji, saimnieciskās darbības veicējos nodarbinātās personas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav |
| 3. | Tiesiskā regulējuma finansiālā ietekme | Noteikumu projekts neparedz izmaiņas kopējā komersantiem pieejamā publiskā finansējuma apjomā. Noteikumu projekts paredz samazināt komersantiem pieejamo valsts budžeta (virssaistību) finansējuma apjomu.  |
| 4. | Tiesiskā regulējuma nefinansiālā ietekme | Nav  |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2013. | Turpmākie trīs gadi (tūkst. latu) |
| 2014. | 2015. | 2016. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav attiecināms | Nav attiecināms | Nav attiecināms | Nav attiecināms | Nav attiecināms |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | Nav attiecināms | Nav attiecināms | Nav attiecināms | Nav attiecināms |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Grozījumu ietekmi saistībā ar pāreju uz *euro* (iespējamo ieņēmumu samazinājumu vai izdevumu palielinājumu) iespējams segt, nemainot attiecīgajās budžeta programmās vai apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem.  |

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| **1.** | **Nepieciešamie saistītie tiesību aktu projekti** | Noteikumu projekts ir saistīts ar Ekonomikas ministrijas sagatavoto Ministru kabineta rīkojuma projektu „Grozījums darbības programmas „Cilvēkresursi un nodarbinātība” papildinājumā” un tiks virzīts izskatīšanai Ministru kabinetā vienlaikus ar rīkojuma projektu vai pēc tā apstiprināšanas.Ir nepieciešami grozījumi Ministru kabineta 2009.gada 31.marta noteikumos Nr.293 „Noteikumi par darbības programmas “Cilvēkresursi un nodarbinātība” papildinājuma 1.3.1.2.aktivitāti “Atbalsts pašnodarbinātības un uzņēmējdarbības uzsākšanai”. Šie grozījumi tiek izstrādāti un tiks virzīti izskatīšanai Ministru kabinetā vienlaikus ar MK noteikumu Nr.328 grozījumiem.  |
| **2.** | **Cita informācija** | **Nav.** |

**Anotācijas V, VI sadaļa – nav attiecināms**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās valsts aģentūra „Latvijas Investīciju un attīstības aģentūra”. |
| 2. | Projekta izpildes ietekme uz pārvaldes funkcijā | Projekta izpilde tiks nodrošināta valsts aģentūras „Latvijas Investīciju un attīstības aģentūra” funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Netiks radītas jaunas institūcijas, funkcijas tiks izpildītas valsts aģentūras „Latvijas Investīciju un attīstības aģentūra” funkciju ietvaros. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Projekts šo jomu neskar.  |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Projekts šo jomu neskar.  |
| 6. | Cita informācija | Nav. |

Ekonomikas ministrs D.Pavļuts

Vīza: Valsts sekretārs J.Pūce

26.11.2013 17:25

1766

Zane Dziļuma

67013225, Zane.Dziluma@em.gov.lv